Държавен вестник, бр. 18, 2013 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  18
4. В ал. 5 цифрите „72, 73, 74, 75, 76 и 77“ 
се заменят със „70, 78, 96 и 103“.
5. Създават се ал. 6 и 7:
„(6) Код 70 задължително се записва в 
колона 12 на гърба на свидетелството срещу 
съответната категория само за категории, които 
са придобити на база подмяна на чуждестранно 
свидетелство за управление на МПС.
(7) При заключение от компетентните транс­
портни лекарски експертни комисии (ТОЛЕК и 
ТЦЛЕК) за водачи на МПС от категориите АМ, 
А1, А2, А, В и В1 да управляват МПС, които 
са приспособени според уврежданията им, това 
обстоятелство се отбелязва в свидетелството с 
код 50 или 51.“
§ 7. Член 10 се изменя така:
„Чл. 10. На централно ниво Изпълнителна 
агенция „Автомобилна администрация“ (ИААА) 
при Министерството на транспорта, информа­
ционните технологии и съобщенията (МТИТС) 
предоставя на ГДНП информация за издадените 
и отнетите разрешения за обучение на канди­
датите за придобиване на правоспособност за 
управление на МПС.“
§ 8. Член 11 се изменя така: 
„Чл. 11. В първия работен ден след про­
веждането на изпитите областният отдел на 
дирекция „Автомобилна инспекция“ (ДАИ) 
изпраща в съответното звено „Пътна полиция“ 
при СДВР или ОДМВР оригинален екземпляр 
от изпитните протоколи, въз основа на които 
се издават свидетелствата за управление на 
МПС на лицата, положили успешно съответ­
ните изпити.“
§ 9. В чл. 12 се правят следните изменения 
и допълнения:
1. Досегашният текст става ал. 1 и в него 
се създава т. 9:
„9. подмяна при възстановяване на право­
способност поради отказ от категории.“
2. Създават се ал. 2 и 3:
„(2) Срокът на валидност на свидетелството 
за управление на моторно превозно средство 
е, както следва:
1. за категории АМ, А1, А2, А, В, В1 и 
ВЕ – 10 години;
2. за категории С, СЕ, С1, С1Е, D, DE, D1, 
D1E и Т – 5 години;
3. на лица с трайни увреждания – до 5 години.
(3) Свидетелство за управление на МПС се 
издава в срок от:
1. при обикновена услуга до 30 дни от при­
емане на заявлението;
2. при бърза услуга до 10 дни от приемане 
на заявлението;
3. при подадено заявление за подмяна на 
свидетелство за управление на МПС чрез ди­
пломатическо или консулско представителство 
на Република България в чужбина срокът за 
издаване е до 90 дни.“
§ 10. В чл. 13 се правят следните изменения 
и допълнения:
1. Досегашният текст става ал. 1 и в него 
се правят следните изменения:
а) в т. 1 думите „Правилника за издаване 
на българските документи за самоличност 
(ПИБДС)“ се заменят с „ПИБЛД“;
б) точка 2 се отменя;
в) точки 3, 4 и 5 се изменят така:
„3. карта за оценка на физическата годност 
на водач/кандидат за придобиване на свиде­
телство/правоспособност за управление на 
МПС, издадена от общопрактикуващия лекар, 
от транспортните областни лекарски експертни 
комисии (ТОЛЕК) или от Транспортната цен­
трална лекарска експертна комисия (ТЦЛЕК);
4. копие на удостоверение за психологи­
ческа годност за издаване на свидетелство за 
управление на МПС от категории С1, С, D1, 
D и Ттм (трамвайна мотриса);
5. копие на удостоверение за завършен 
курс по първа долекарска помощ при пътно-
транспортни произшествия (ПТП) за водачи 
на МПС;“
г) точка 7 се изменя така:
„7. копие от документ за завършено най-
малко основно образование, а в случай че 
образованието е завършено в чужда държа­
ва – копие на удостоверение за признаване на 
най-малко основно образование, издадено по 
реда на Наредба № 2 от 2003 г. за признаване 
на завършени етапи на училищно обучение 
или степени на образование и професионална 
квалификация по документи, издадени от учи­
лища на чужди държави (ДВ, бр. 40 от 2003 г.).“
2. Създават се ал. 2, 3 и 4:
„(2) Лице, придобило свидетелство за уп­
равление на МПС на база заключение за фи­
зическата си годност от ТОЛЕК или ТЦЛЕК, 
при необходимост от последваща подмяна на 
свидетелството се преосвидетелства отново от 
ТОЛЕК, съответно ТЦЛЕК.
(3) Копията на документите по ал. 1 се 
сверяват с оригинала от служителя, приел 
документите.
(4) Представените документи по ал. 1 се 
прилагат към заявлението за издаване на сви­
детелство за управление на МПС.“
§ 11. В чл. 14 се правят следните изменения 
и допълнения:
1. Алинея 1 се изменя така:
„(1) При придобиване на нова категория, 
възстановяване на правоспособност поради 
отнемане на контролните точки или за допъл­
нително вписване на код по чл. 7, ал. 3 на во­
дача се издава ново свидетелство за управление 
на МПС въз основа на служебно изпратен от 
областния отдел на дирекция „Автомобилна 
инспекция“ оригинален протокол за успешно 
положен изпит, като лицето представя и доку­
ментите по чл. 13, ал. 1, т. 1, 3, 4, 6 и 7, както 
и старото свидетелство за управление на МПС.“ 
2. Създават се ал. 3, 4, 5, 6 и 7:
„(3) Свидетелство за управление на МПС 
от категория C или СЕ на водач, който не е 
навършил възрастта по чл. 151, ал. 1, т. 8 ЗДвП, 
се издава след представяне на удостоверение за 
професионална компетентност и/или карта за